**BAREMS**

**1. L'adscripció dels centres**

L'adscripció té com a objectiu garantir la continuïtat dels estudis per cursar el batxillerat. Aquest sistema permet que els centres que imparteixen l'educació secundària obligatòria tinguin un o més centres de batxillerat de continuïtat, amb els quals poder coordinar tant el pas de l'alumnat a l'institut com la continuïtat pedagògica entre les dues etapes educatives.

L'adscripció possibilita que totes les sol·licituds de preinscripció en un centre de batxillerat d'alumnes que hagin estudiat la secundària en un centre adscrit, tinguin prioritat en l'assignació de places per davant dels que provinguin d'altres centres no adscrits, amb independència de la puntuació obtinguda per la resta de criteris.

Els centres adscrits a l’Institut a Plana són:

08030911 Sagrat Cor de Jesús (Vic)

08068380 INS Gurb (Gurb)

Només en el cas que el nombre de sol·licituds d'alumnes de centres adscrits sigui superior al nombre de places de l'institut, entraran en joc els criteris prioritaris i complementaris.

**2. Criteris prioritaris i criteris complementaris**

Els **criteris prioritaris** són els següents:

1. **Quan el jove que opta a la plaça té germans o germanes que ja estudien al mateix centre educatiu. Se sumen 50 punts.**
2. **Proximitat geogràfica del domicili habitual o del lloc de treball del pare o la mare a l'escola.** Cada centre té una zona educativa que estableix el criteri de proximitat, i això permet sumar puntuacions diferents segons les circumstàncies:
	* Quan el domicili habitual de la família es troba dins la zona educativa del centre escolar que es demana en primer lloc se sumen **30 punts**.
	* Quan la ubicació del lloc de feina del pare, la mare, el tutor o la tutora està dins la zona educativa del centre triat en primer lloc se sumen **20 punts**.

La zona educativa de l’Institut la Plana correspon als municipis de Vic i Malla.

1. **Si la família percep la renda garantida de ciutadania, se sumen 15 punts.**.
2. **Expedient acadèmic. Se suma la qualificació mitjana dels estudis que permeten l'accés a batxillerat:**qualificació mitjana, calculada amb dos decimals. Si l'alumne encara està cursant els estudis previs en el moment de la sol·licitud, s'utilitza la qualificació mitjana dels cursos d'aquests estudis ja avaluats definitivament, calculada també amb dos decimals.

Pel que fa als **criteris complementaris**:

1. **Criteri del pare, mare o el tutor o la tutora legal treballant al centre educatiu.**Quan el pare, la mare o el tutor o tutora legal treballen al centre en el moment en què es presenta la sol·licitud de preinscripció, se sumen **10 punts**.
2. **Família nombrosa.**  Quan l'infant forma part d'una família nombrosa, se sumen **10 punts**.
3. **Família monoparental.** Quan l'infant forma part d'una família monoparental, se sumen **10 punts**.
4. **Ser bessó o trigemin.** Quan l'alumne o alumna hagi nascut en un part múltiple, se sumen **10 punts**.
5. Quan l'alumne o alumna es troba en **situació d'acolliment familiar**, se sumen **10 punts**.
6. **Si algun membre de la família té una discapacitat**, se sumen **15 punts**. Quan el jove mateix, el pare o la mare, o bé algun germà o germana té una discapacitat igual o superior al 33 %.
7. Se sumen **10 punts** si s'acredita la **condició de víctima de violència de gènere o de terrorisme**.